Norsk Selskap for Orientalsk Keramikk

[www.orientalskkeramikk.com](http://www.orientalskkeramikk.com)

Postboks 17 – 1318 Bekkestua

**Nyhetsbrev oktober 2016**

Kjære medlemmer!

Nå er mørketiden her, og vi i NSOK må sørge for å kose oss med hyggelige aktiviteter!

Først ut er AntikWest som inviterer til **salgsutstilling** hos Lars N. Nygård Orientalske Tepper.   
Der finner du kinesisk og japansk porselen og antikke kinesiske møbler i perioden   
tirsdag 15. til søndag 20. november.

NSOKs medlemmer inviteres spesielt torsdag 17. november klokken 17.30. Bjørn Gremner vil da gi en spesialvisning, og fortelle litt om hva som skjer på samlerområdet i Kina i dag. Lett bevertning.

Merk den nye adressen: Lars N. Nygård orientalske tepper, Teppeforum, Drammensveien 40, 1369 Stabekk.



Deretter er det **Årsmøtet** som står for tur.Vi møtes på Schafteløkken **torsdag 1. desember   
klokken 19.** Årsmøtepapirene blir sendt ut om kort tid.  
Etter årsmøtet blir det foredrag ved Geoffrey Gowlland, postdoktor ved Avdeling for etnografi, Kulturhistorisk museum i Oslo: *"Making*Yixing*(*Zisha*) Teapots in 21st Century China: How Artisans Reinvented an Age-Old Craft After Socialism"*.



Etter foredraget blir det tid til mingling, mens vi spiser litt snacks, drikker vin og kjøper lodd.

Vi trenger gaver til utlodningen! Har du noe du vil bidra med, er det svært velkommen.

Og husk: ta med kontanter til lodd!



På tampen av året får vi en hyggelig overraskelse! Eva Ströber fra Princessehof Keramiekmuseum er i Bergen i desember, og lurte på om hun kunne komme og treffe oss i Oslo når hun først var i landet. Det vil vi selvsagt gjerne, og vi inviterer derfor til **julegløgg** for medlemmene fredag 16. desember klokken 18.   
Eva skal holde foredraget “Zhangzhou/Swatow and the use of   
large dishes". Merk, dette blir ikke på Schafteløkken, vi er nemlig så   
heldige at Sabine og Haakon Ameln åpner sitt vakre og hyggelige hjem   
for oss den kvelden. Adressen er Gyldenløves gate 27, 0260 Oslo.



Påmelding innen 5. desember til Per Kristensen på   
[pkhaslum@online.no](mailto:pkhaslum@online.no) eller telefon 950 20 546.

Vi nyter gløgg og julekaker og får sjansen til å ønske hverandre god jul!

Vi skuer fremover inn i det nye året, og vil be dere om allerede nå å sette   
av fredag 27. januar 2017. Da er det **kinesisk nyttår**, vi trer inn i Hanens år. Tradisjonen tro feirer vi NSOK-medlemmer denne begivenheten sammen med et måltid på kinesisk restaurant.




Invitasjon kommer når det nærmer seg, og følg også med på våre hjemmesider.

En siste ting, **vårens reise** er planlagt! Turen går til Tyskland og Sveits i år, i perioden 20.-26- mars 2017.   
Se invitasjon som sendes ut sammen med dette nyhetsbrevet, og legges ut på hjemmesiden vår!

Husk at vår nye hjemmeside stadig blir oppdatert med nyheter: [www.orientalskkeramikk.com](http://www.orientalskkeramikk.com)

Med beste hilsen fra Styret



**Styret i NSOK***Konstituer styreleder:* Anne Håbu, anne.habu@gmail.com, tlf: 922 69 481*Kasserer:*Per Kristensen, [pkhaslum@online.no](mailto:pkhaslum@online.no), tlf: 67 53 54 29  
*Styremedlemmer:*Peder Valle, [pederva@online.no](mailto:pederva@online.no), tlf: 993 89 634  
 Linn A. Christiansen  
*Møterett:* Kari Lauritzen, [ksynn-la@online.no](mailto:ksynn-la@online.no), tlf: 911 78 534

**Studiegrupper***Motivgruppen:* Hans M. Fure, [hsa.fure@online.no](mailto:hsa.fure@online.no), tlf: 928 83 703  
*Eksportgruppen:* Christen Gjesdahl, [csm.gjesdahl@gmail.com](mailto:csm.gjesdahl@gmail.com), tlf: 930 93 990   
*Minggruppen:* Tore Hagen, [torhag@online.no](mailto:torhag@online.no), tlf: 924 25 530  
*Japangruppen:* Knut Myrer, [edokunst@online.no](mailto:edokunst@online.no), tlf: 915 56 793

**Reisekomiteen**

Kari Lauritzen, [ksynn-la@online.no](mailto:ksynn-la@online.no), tlf: 911 78 534

Anders Nordenskjöld, [anorden@broadpark.no](mailto:anorden@broadpark.no), tlf: 926 39 662

**Valgkomiteen**Anne-Lise Husebø, [alu.husebo@gmail.com](mailto:alu.husebo@gmail.com), tlf: 992 08 528

Knut Myrer, [edokunst@online.no](mailto:edokunst@online.no), tlf: 915 56 793